Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis".
Meil on ka Sakarja prohveteering:
"Ma löön karjast ja lambad pillutatakse laiali." Sak 13:7
Evangeeliumid tõlgitsevad seda väga selgelt
seoses Jeesuse ehk Karjasega, ja lammaste ehk jüngritega,
üheteistkümne alles jäänud jüngriga.
Kui nad nägid, et nende Messias, Issand, rabi, õpetaja reedeti
ja sattus roomlaste kätte, jooksid nad kõik laiali.
Sellega täitus Sakarja prohveteering tulevase Karjase ja Messia kohta.
Ka Lauludes on Messia esimese tuleku kohta mitmeid prohveteeringuid.
On salme, mille kohaselt Messias peab tulema.
Lauludes esineb erilisi kirjeldusi ja sümboleid.
Näiteks räägitakse tähtsast nurgakivist, mis ära põlati.
Lõpuks aga avastavad majaehitajad, et see kivi on tähtis
ja seda ei saa ära visata.
Seda vajatakse kas nurgakiviks või tippkiviks,
mis hoiab koos võlvi, või on muidu oluline ehituskivi.
See nurgakivi või tippkivi sümboolika viitab Jeesusele.
Issand ise ütles: "On teil meeles, mida Laulud räägivad
ära põlatud nurgakivist?"
Kes on see põlatud nurgakivi, mille ehitajad tagasi toovad,
kui mõistavad selle tähtsust?
Ta ütles, et see viitab Messia esimesele tulemisele.
Ta põlati ära, aga loodetavasti tunneb ja aktsepteerib tulevikus
Teda kui Messiast ka Tema enda rahvas Iisrael.
Laulude raamatus on salm, mis räägib Taaveti soost Messiast.
Kui Jeesus tuli Jeruusalemma, tuletati meelde Laulu, mis ütles:
"Hoosianna Taaveti Pojale!"
Mida tähendab 'hoshanna'?
See tähendab 'palun päästa', 'palun too pääste'.
Jeesust tervitanud inimesed heitsid tema ette oma kuued,
lõikasid puuoksi tee peale vaibaks,
et tervitada kuningas Messiat.
See on messiaanliku prohveteeringu täitumine Lauludest.
Jeesus käskis tihti inimestel enda ümber meenutada Pühakirja.
Miks? Sest nad ei mäletanud ega seostanud seda hetkesündmustega.
Issand Jeesus ootas, et inimesed seostaksid tolleaegseid sündmusi
sadu aastaid varem kirjutatud prohveteeringutega.
Millal kirjutas kuningas Taavet Laulud?
Umbes 900-1000 aastat enne Jeesuse tulekut.
See on pikk aeg.
Kogu Iisrael teadis Laule.
Jeesus käskis neil meenutada Lauludes ja Pühakirjas kirjutatut.
Jeesus riidles inimesi enda ümber, et neil peaks meeles olema,
mida on kirjutatud.
Mulle õpetab see, et täna, 21. sajandil,
peaksime meie teadma kirjakohti Messia teise tulemise kohta.
Nagu inimesed ei mõistnud vajalikke kirjakohti
Messia esimese tulemise ajal,
ei mõista inimesed prohveteeringuid täna Tema teise tuleku eel.
Pühakiri ja prohveteeringud räägivad väga selgelt teisest tulemisest.
See on väga lähedal ja me peame seda mõistma
kooskõlas nii Vana kui Uue Testamendi prohveteeringutega.
Peame mõistma Jeesuse sõnu Messia teise tuleku kohta.
Toimetaja: Hanna Partanen
Eestikeelne tõlge: Monika Jaaguri